สวัสดีค่ะ *ครั้งแรกเราไปหาด้วยอาการ ร้องไห้ และคิดลบ จนอยากหายไปเฉยๆ คุณที่ รพ. ให้ยาWellbutrinXL (Bupropion) กลมสีขาว GS5FV150 mg 7 เม็ด กินวันเว้นวัน รู้สึกดีขึ้นไม่คิดลบ คิดวน ง่วงนอน ไม่เศร้าง่าย *ครั้งที่2 ขอหยุดยาดูอาการ 1 เดือน *ครั้งที่3 มีร้องไห้บ้าง แต่ไม่หนักเท่าครั้งแรก คุณจ่ายยาตัวเดิมมา 28เม็ด แต่ให้กินทุกวันกินไปได้ 5 วัน แล้วยังคิดว่าลบว่าแฟนนอกใจ เลยไปค้างบ้านเพื่อน(ไม่ได้นำยาติดตัวไปด้วยค่ะ) มีจิบแอลกอฮอล์นิดเดียว วันนั้นนอนเกือบเที่ยงคืนค่ะ วันที่1ที่ไม่ได้กินยาปวดหัวเกือบทั้งวัน ได้มีการพูดคุยสิ่งที่คิดกับแฟน วันที่2ไม่ปวดค่ะ แล้วไม่คิดลบแล้ว**รบกวนถามคุณคะว่า ลืมกินยา 2 วันติดกัน มีผลอะไรไหม ควรกินต่อเลยได้ไหมคะ
สวัสดีค่ะ ยาต้านเศร้า (Antidepressant) เป็นกลุ่มยาที่ใช้รักษาโรคซึมเศร้าและป้องกันการกลับมาเป็นซ้ำ ออกฤทธิ์โดยปรับระดับสารเคมีในสมองอย่างเซราโทนินและนอร์อะดรีนาลีนให้สมดุล ทั้งยังอาจใช้รักษาโรคอื่น ๆ เช่น โรคย้ำคิดย้ำทำ โรควิตกกังวล และโรคเครียดหลังผ่านเหตุการณ์ร้ายแรง เป็นต้นซึ่งการใช้ยาในกลุ่มนี้ ควรใช้ภายใต้การดูแลของแพทย์เท่านั้น และควรใช้ยาอย่างต่อเนื่องเพื่อให้ได้ผลในการรักษาโดยหากลืมกินยาไป 2 วันติดกันดังกล่าวมานั้น แนะนำให้รีบกลับไปกินยาต่อหลังจากนี้ไป และงดการดื่มแอลกอฮอล์ เข้านอนให้ตรงเวลา พักผ่อนให้เพียงพอ ส่วนใหญ่แล้วยาต้านเศร้าหากหยุดกินไปแค่ 2 วัน น่าจะยังไม่มีผลเสีย หรือเสียประสิทธิภาพในการรักษาไปได้อย่างชัดเจน และควรสังเกตอาการตนเอง และกลับไปพบแพทย์ตามนัด หากมีอาการผิดปกติใดๆ หรือรู้สึกอาการกลับมากำเริบอีกครั้ง อาจกลับไปพบแพทย์ก่อนนัดได้เช่นกัน